title: Adchectivos posesivos atonos en aragonés
text: Os adchectivos posesivos atonos en aragonés se composan d'as formas clasicas de o determinant posesivo atono en atras luengas iberorromanicas, como o castellano, pero que en aragonés no s'emplega si que pa expresar as relacions de parentesco u, como caso especial, de l'individuo con a casa a la que pertenece (cosa que nomás se veye en as expresions «casa nuestra» y «casa vuestra»). Pa la resta de casos, o posesivo que s'emplega en aragonés ye o posesivo tonico en formas que va acompanyadas d'articlo.  O posesivo atono no admite articlo.
  
  As formas que adopta o posesivo atono en aragonés son todas iguals, y no i hai variacions entre dialectos, estando en totz as mesmas: mi, tu, su y os plurals mis, tus, sus. As formas nuestro/a y vuestro/a (y plurals nuestros/as y vuestros/as) son excepcionals y se sienten nomás asociadas con o concepto de casa.
  
  En benasqués se da o caso particular que o posesivo atono se puede tornar vocativo quan lo emplega un d'os conchuches pa gritar a su mariu u su muller: Tupai, anem a pllegar les cebes. Au, Tumai, que se mos fará tardi
  
  Formas 
  
  1a persona singular: mi, mis
  2a persona singular: tu, tus
  3a persona singular: su, sus
  1a persona plural: nuestro/a, nuestros/as
  2a persona plural: vuestro/a, vuestros/as
  3a persona plural: su, sus
  
  Eixemplos 
  
  Mi pai no ha quiesto venir / Mis tíos son contentos
  Tu chermana se casa pues? / Tus pais me paiceban más altos
  Tiene un pareixiu con su abuelo / Sus primas que vinon pa la fiesta yeran gordas como perolas
  Casa nuestra ye aquí cerca. Casa vuestra, menos.
  «Tenetz menos sangre que vuestro avuelo muerto».
  Os d'en medio son os tres primos y su avuela / Te puyarán a vier totz os críos con sus pais
  
  S'ha de decir que con bell parentesco no se gosa decir l'articlo quasi nunca, por principal «papá/mamá», «yaya/yayo», «tía/tío» y (en belsetán y chistabín) «maye/paye», por lo que pa que se sienta un d'istos con un posesivo atono estará las menos veces. Van más a sobén en frases como:
  Yayo te va a carranyar. Y no le'n he dicho yo!.
  A tía no le cuaca la mentira que le has contau. Ah, ah. Ya verás, ya.
  
  Referencias
  
  Se veiga tamién 
  
   Adchectivos posesivos tonicos en aragonés.
   Adchectivos posesivos atonos en catalán.
  
  Posesivos atonos
  Aragones